Talisman Hire Malmesbury vier drie jaar – Swartland Joernaal Skip to content
Talisman Hire Malmesbury vier drie jaar
Talisman Hire Malmesbury vier op 8 Februarie hul derde verjaarsdag.
"By Talisman Hire Malmesbury laat ons jou voel soos familie en dat ons jou verwag het toe jy instap. Ons toerusting se kondisie is van so aard dat "down time" tot die minimum beperk word en sou daar 'n "breakdown" onstaan stuur ons onmiddelik 'n werktuigkundige met vervangingstoerusting sou hy dit nie op die perseel kon herstel nie. As ons dit nie het nie maak ons vir jou 'n plan om dit te kry, ons eienaar besit ook die Talisman Hire Parklands sowel as Vredendal, dit maak dit net makliker sou ons uit toerusting hardloop," sê Louis Smith, tak-koordineerder op Malmesbury.
Die tak het die afgelope drie jaar baie gegroei en van 'n klein winkel in Truterstraat geskuif na 'n groter perseel in Darlingweg.
"Ons het beperkte spasie gehad en is gedwing om die toerusting op verskillende plekke op die dorp te stoor. Ons het na twee jaar ons eie perseel in Darlingweg 7 bekom en het so nader aan die N7 beweeg."
Gedurende die afgelope 12 maande het die span baie op die plaaslike bou-bedryf gefokus en hulle produkte en dienste aan hierdie mark blootgestel.
"Ons het geleer dat om te kan groei, beteken dat jy jouself sal moet strek."
Die span van Talisman Hire Malmesbury is ingestel op uitnemendheid.
"Ons verseker altyd dat wat ookal jy soek, jy dit by ons sal vind. Diens, diens en diens is wat belangrik is."
Gedurende die aanvanklike inperking is die boubedryf ernstig geraak en selfs hierdeur het die span gegroei en sterker aan die anderkant uitgekom.
"Ons was gelukkig om as 'n noodsaaklike diensverskaffer geklassifiseer te wees. Ons kon voortgaan met ons werk op 'n aangepaste manier. Ons kon na al die groot boupersele gaan. So kon ons die hernubare energie windplase bedien. Dit het ons deurgedra deur die streng inperkings."
Die direkteure van Talisman Hire Malmesbury is Liesl Nienaber en Nic Kearney.
Die span van Talisman Hire Malmesbury bestaan uit Louis Smith (bestuurder), Magdel Nieuwoudt (admin), Adrienne Solomons (verkope/meganiese onderhoud) en Llewelyn Markus (verkope/eksterne bemarking).
Besoek Talisman Hire Malmesbury in Darlingweg 7 Maandag tot Vrydag van 07:00 tot 17:00 of Saterdag vanaf 07:30 tot 12:00 of kontak hulle by 022 487 1652.